Eelnõu 12.10.2023

Esitaja: vallavalitsus

Ettekandja: vallavanem Mikk Järv



**KANEPI VALLAVOLIKOGU**

**MÄÄRUS**

Kanepi 12.10.2023 nr 1-2/…

**Valgjärve raamatukogu-külakeskuse põhimäärus**

Määrus kehtestatakse kohaliku omavalitsuse korralduse seaduse § 22 lõike 1 punkti 34 ja rahvaraamatukogu seaduse § 6 lõike 1 alusel.

1. **peatükk.**

**Üldsätted**

**§ 1.****Reguleerimisala**

Käesolev põhimäärus sätestab Valgjärve raamatukogu-külakeskuse ülesanded, juhtimise korralduse, juhi õigused ja kohustused, raamatukogu-külakeskuse struktuuri ning muud tegevuse korraldamise olulised küsimused.

**§ 2.****Nimi ja õiguslik seisund**

(1) Valgjärve raamatukogu-külakeskus on Kanepi Vallavalitsuse (edaspidi vallavalitsus) hallatav raamatukogu ja külakeskuse funktsioone täitev kultuuriasutus.

(2) Raamatukogu-külakeskuse ametlik nimetus on eesti keeles Valgjärve raamatukogu-külakeskus, inglise keeles Valgjärve Library- Community Center.

(3) Raamatukogu-külakeskus juhindub oma tegevuses Rahvaraamatukogu seadusest, UNESCO rahvaraamatukogude manifestist, Eesti Vabariigis kehtivatest õigusaktidest ja käesolevast põhimäärusest.

**§ 3.****Struktuur ja asukoht**

(1) Raamatukogu-külakeskus asub Kanepi vallas, Valgjärve külas. Raamatukogu-külakeskus postiaadress on Järve tee 4, Valgjärve küla, Kanepi vald, Põlva maakond, postiindeks 63419.

(2) Raamatukogu-külakeskus on eraldiseisev Kanepi Vallavalitsuse hallatav allasutus.

**§ 4. Teeninduspiirkond**

Raamatukogu-külakeskus teeninduspiirkond on Kanepi valla territooriumil Aiaste, Hauka, Kooli, Pikajärve, Pikareinu, Puugi ja Valgjärve külad.

**§ 5.****Pitsat ja sümboolika**

(1) Raamatukogu-külakeskuse võib kasutada oma sümboolikat, mille kujunduse ja kasutamise korra kehtestab raamatukogu-külakeskuse direktor käskkirjaga, kooskõlastades sümboolika enne kehtestamist vallavalitsusega.

(2) Raamatukogu-külakeskusel on templid teavikute märgistamiseks.

**2. peatükk.**

**Tegevuse eesmärgid ja ülesanded**

**§ 6.****Tegevuse eesmärk**

Raamatukogu-külakeskuse tegevuse eesmärgiks on

1) tagada elanikele vaba ja piiramatu juurdepääs informatsioonile, teadmistele ja kultuurile, toetada elukestvat õppimist ja enesetäiendamist ning teha koostööd külakogukonnaga, piirkonna haridus-, kultuuri- ja spordiasutustega, sh mittetulundusühingutega, sihtasutustega ja seltsingutega;

2) pakkuda elanikele kultuurialast teenust, võimalusi huvitegevuse harrastamiseks, aktiivseks puhkuseks, vaba aja veetmiseks ja isiksuse arenguks vastavalt soovidele ja eeldustele;

3) edendada tegevuspiirkonna kultuurielu.

**§ 7.****Ülesanded**

Raamatukogu-külakeskuse ülesanded on:

1) teeninduspiirkonna elanikele ning teistele soovijatele raamatukogu teavikute kohapeal kasutamise ja kojulaenutuse ning avalikule teabele üldkasutatava andmesidevõrgu kaudu juurdepääsu võimaldamine vastavalt rahvaraamatukogu seadusele, raamatukogude kasutamise eeskirjale ja teistele õigusaktidele;

 2) raamatukogus puuduvate teavikute kättesaadavaks tegemine, kasutades raamatukogude vahelist laenutust;

3) peamise tegevuspiirkonna elanikele kultuuri- ja meelelahutuslike ürituste, sh. raamatukogu teavikute tutvustamise ürituste, korraldamine;

4) riiklike pühade ning Kanepi valla tähtpäevade tähistamise organiseerimine koostöös valla teiste hallatavate asutustega;

5) taidlus- ja huvialaringide tegevuseks võimaluste loomine, nende tegevuse koordineerimine;  
6) võimaluste tagamine eraalgatuslike ürituste läbiviimiseks;

7) professionaalse kultuuri vahendamine;

8) valla kultuurielu edendamiseks ja ühiste ürituste korraldamiseks koostöö tegemine Kanepi valla teiste kultuuri-, spordi- ning seltsielu korraldavate füüsiliste ja juriidiliste isikutega.

**3. peatükk.**

**Tegevuse põhimõtted**

**§ 8.****Raamatukogu-külakeskuse õigused**

 Raamatukogul on õigus oma ülesannete täitmiseks:

1) saada oma tööks vajalikku informatsiooni kõikidelt Kanepi valla raamatukogudelt ja teistelt valla asutustelt;

2) täiendada kogusid ostude, annetuste ja vahetustega;

3) sõlmida oma ülesannete täitmiseks raamatukogu-külakeskuse nimel lepinguid;

4) hallata, kasutada ja käsutada raamatukogu-külakeskuse valduses olevat vallavara vallavolikogu poolt kehtestatud korras;

5) sooritada muid õigusaktidest ja käesolevast põhimäärusest tulenevaid toiminguid.

**§ 9.****Eeskirjad ja juhendid**

Raamatukogu-külakeskuse teeninduse korraldus, lugejate õigused ja kohustused kehtestatakse raamatukogude kasutamise eeskirjas, mille kinnitab vallavolikogu.

**§ 10.  Lahtiolekuaeg**

Raamatukogu-külakeskuse lahtiolekuajad kinnitab direktori ettepanekul vallavalitsus.

**4. peatükk.**

**Juhtimine**

**§ 11.****Juhtimine**

(1) Raamatukogu-külakeskuse tööd juhib ja korraldab direktor, kellel on raamatukogunduse või infoteaduste kõrgharidus või raamatukoguhoidja kutsekvalifikatsiooni neljas aste.

(2) Direktori vaba ametikoht täidetakse avaliku konkursi korras. Konkursi kuulutab välja ja konkursi korra kehtestab vallavalitsus.

(3) Direktor kinnitatakse ametisse vallavalitsus. Direktoriga sõlmib, muudab ja lõpetab töölepingu vallavanem.

**§ 12. Direktor**

(1) Direktor tagab raamatukogu-külakeskuse põhiülesannete täitmise ning kannab vastutust raamatukogu-külakeskuse arengu ja rahaliste vahendite õiguspärase kasutamise eest.

(2) Direktor:

1) esindab raamatukogu-külakeskust;

2) koostab raamatukogu-külakeskuse eelarveprojekti ja vastutab kinnitatud eelarvest kinnipidamise eest;

3) sõlmib lepinguid oma pädevuse piires;

4) korraldab raamatukogu-külakeskuse asjaajamist, aruannete koostamist ja esitamist vastavalt kehtivale õiguskorrale;

5) esitab raamatukogu-külakeskuse arengusuunad valla arengukavasse;

6) tagab raamatukogu põhiülesannete täitmise;

7) täidab muid õigusaktidest ja käesolevast põhimäärusest tulenevaid ülesandeid.

(3) Direktori suunab töölähetusse vallavanem käskkirjaga.

**§ 13.****Asjaajamise alused**

(1) Raamatukogu-külakeskuse asjaajamise ja suhtlemise keel on eesti keel.

(2) Asjaajamise korraldamisel lähtub raamatukogu-külakeskus arhiiviseaduses, avaliku teabe seaduses, isikuandmete kaitse seaduses, digitaalallkirja seaduses, Vabariigi Valitsuse kehtestatud asjaajamiskorra ühtsetes alustes sätestatust.

**5. peatükk.**

**Vara, finantseerimine, aruandlus ja järelevalve**

**§ 14.****Raamatukogu-külakeskuse vara**

(1) Raamatukogu-külakeskuse kasutuses oleva vara moodustavad vallavalitsuse poolt sihtotstarbeliseks valdamiseks ja kasutamiseks antud teavikud, seadmed, inventar ja muu vara.

(2) Raamatukogu-külakeskuse valduses oleva vara haldamine, kasutamine ja käsutamine toimub volikogu kehtestatud korras.

(3) Raamatukogu-külakeskuse võib temale mittevajalikke teavikuid tasuta võõrandada või müüa vallavalitsuse kehtestatud korras ning müügist saadav tulu lisandub raamatukogu-külakeskuse eelarvesse.

**§ 14.****Finantseerimine, eelarve ja raamatupidamine**

(1) Raamatukogu-külakeskuse eelarve on vallaeelarve üks osa, mille võtab vastu ja muudab vallavolikogu.

(2) Raamatukogu-külakeskust finantseeritakse valla- ja riigieelarvest, annetustest, laekumistest sihtasutustelt ja sihtkapitalidelt.

(3) Raamatukogu-külakeskuse raamatupidamine korraldatakse tsentraalselt vallavalitsuse kaudu.

**§ 15.****Teenistuslik järelevalve ning aruandlus**

(1) Teenistuslikku järelevalvet raamatukogu-külakeskuse tegevuse üle teostab vallavalitsus õigusaktidega kehtestatud korras.

(2) Raamatukogu-külakeskus esitab oma tegevuse kohta aruanded õigusaktidega kehtestatud korras ja tähtaegadel.

**§ 16.****Raamatukogu-külakeskuses oleva raamatukogu kogud, teenindus, lugeja**

(1) Raamatukogu kogud on koostiselt universaalsed, sisaldades teeninduspiirkonna elanike põhivajadustele vastavaid erinevates keeltes, eri tüüpi ja laadi teavikuid.

(2) Raamatukogu kogude komplekteerimine, üleandmine, hoidmine, säilitamine korraldatakse õigusaktidega kehtestatud korras.

(3) Raamatukogu põhiteenused on teavikute kohalkasutus, kojulaenutus ning üldkasutatava andmesidevõrgu kaudu avalikule teabele juurdepääsu võimaldamine.

(4) Raamatukogu põhiteenuseid on tasuta.

(5) Teaviku puudumisel tellib raamatukogu selle teistest raamatukogudest lugeja soovil ja kulul.

(6) Raamatukogu osutab lugejale teabeteenindust võimaldades juurdepääsu avalikustatud teabele ning avalikele andmebaasidele andmesidevõrgu kaudu.

(7) Elanikele, kes oma tervisliku seisundi tõttu ei ole võimelised raamatukogu külastama, korraldab raamatukogu nende soovil tasuta koduteeninduse.

**6. peatükk.**

**Ümberkorraldamine ja tegevuse lõpetamine**

**§ 17.****Põhimääruse muutmine, raamatukogu-külakeskuse ümberkorraldamine ja tegevuse lõpetamine**

(1) Raamatukogu-külakeskuse ümberkorraldamise või tegevuse lõpetamise otsustab vallavolikogu.

(2) Raamatukogu-külakeskuse korraldab ümber ja tema tegevuse lõpetab vallavalitsus vallavolikogu otsuse alusel, teatades sellest Kultuuriministeeriumile ette vähemalt kuu enne kavandatavat tähtaega.

(3) Raamatukogu-külakeskuse põhimääruse kinnitab, muudab ja tunnistab kehtetuks vallavolikogu.

**7. peatükk.**

**Rakendussätted**

**§ 18.****Määruse kehtetuks tunnistamine**

Kanepi Vallavolikogu määrus 19.12.2019 nr 20 „Valgjärve Rahvaraamatukogu põhimäärus“ tunnistatakse kehtetuks.

**§ 19.****Määruse jõustumine**

Määrus jõustub 01. detsembril 2023.

Piret Rammul

volikogu esimees

**SELETUSKIRI**

Kanepi Vallavolikogu määruse eelnõule

**„Valgjärve raamatukogu-külakeskuse põhimäärus“**

Kohaliku omavalitsuse korralduse seaduse § 22 lõike 1 punkti 34 kohaselt kuulub volikogu ainupädevusse valla või linna ametiasutuse ja valla või linna ametiasutuse hallatava asutuse moodustamine, ümberkorraldamine ja tegevuse lõpetamine ning ametiasutuse põhimääruse kinnitamine.

Rahvaraamatukogu seaduse § 6 lõike 1 kohaselt sätestatakse rahvaraamatukogu ülesanded, juhtimise korraldus, juhi õigused ja kohustused, raamatukogu struktuur ning muud tegevuse korraldamise olulised küsimused sätestatakse põhimääruses, mille kinnitab kohaliku omavalitsuse volikogu.

Käesoleva eelnõuga esitatakse ettepane kinnitada Valgjärve raamatukogu-külakeskuse põhimäärus. Kanepi Vallavolikogu on 12.10.2023 otsustanud korraldada ümber Valgjärve Rahvaraamatukogu Valgjärve raamatukogu-külakeskuseks. Ümberkorraldamisega kaasneb muudatus asutuse nimes, tegevuse eesmärgis ja ülesannetes.

Tegevuse eesmärke laiendatakse ning siia lisandub eesmärk pakkuda elanikele kultuurialast teenust, võimalusi huvitegevuse harrastamiseks, aktiivseks puhkuseks, vaba aja veetmiseks ja isiksuse arenguks vastavalt soovidele ja eeldustele ning edendada tegevuspiirkonna kultuurielu.

Raamatukogu-külakeskuse ülesanded on sätestatud käesoleva määruse § 7 järgmiselt:

„§ 7. Ülesanded

Raamatukogu-külakeskuse ülesanded on:

1) teeninduspiirkonna elanikele ning teistele soovijatele raamatukogu teavikute kohapeal kasutamise ja kojulaenutuse ning avalikule teabele üldkasutatava andmesidevõrgu kaudu juurdepääsu võimaldamine vastavalt rahvaraamatukogu seadusele, raamatukogude kasutamise eeskirjale ja teistele õigusaktidele;

2) raamatukogus puuduvate teavikute kättesaadavaks tegemine, kasutades raamatukogude vahelist laenutust;

3) peamise tegevuspiirkonna elanikele kultuuri- ja meelelahutuslike ürituste, sh. raamatukogu teavikute tutvustamise ürituste, korraldamine;

4) riiklike pühade ning Kanepi valla tähtpäevade tähistamise organiseerimine koostöös valla teiste hallatavate asutustega;

5) taidlus- ja huvialaringide tegevuseks võimaluste loomine, nende tegevuse koordineerimine;

6) võimaluste tagamine eraalgatuslike ürituste läbiviimiseks;

7) professionaalse kultuuri vahendamine;

8) valla kultuurielu edendamiseks ja ühiste ürituste korraldamiseks koostöö tegemine Kanepi valla teiste kultuuri-, spordi- ning seltsielu korraldavate füüsiliste ja juriidiliste isikutega.“

Raamatukogu-külakeskuse tegevust juhib direktor, kelle kvalifikatsiooni nõuded, valmise kord ja ülesanded on kirjeldatud määruse peatükis 4.

Valgjärve raamatukogu-külakeskus alustab tegevust 01. detsember 2023.

Eelnõuga kaasnevad eelarvelised muudatused.

Eelnõu vastuvõtmisega ei kaasne täiendavaid eelarvelisi muudatusi.

Eelnõu kooskõlastamine

Eelnõu on heaks kiidetud Kanepi Vallavalitsuse 03.10.2023 istungil ning esitatud volikogu päevakorda võtmiseks.

Määrus jõustub kolmandal päeval peale Riigi Teatajas avaldamist.

Eelnõu koostas

Katrin Slungin

vallasekretär